Subrip-Διορθώσεις-Συγχρονισμός ΕΡΓΑΣΤΗΡΙ ΥΠΟΤΙΤΛΩΝ
Ώστε είσαι αποφασισμένος να φτιάξεις την τύχη σου...
Μπορώ να το καταλάβω.
Κι εγώ τη Ηeineken την έκανα Νο.1 παγκοσμίως. Ολομόναχος.
Η αξία της πλέον αποτιμάται σε δισεκατομμύρια.
Εγώ το κατάφερα αυτό.
Και όχι με το να κάθομαι σαν τον βλάκα...
...περιμένοντας να έρθουν τα λεφτά σ' εμένα.
Ξέρεις ότι αυτό που κάνεις είναι απόλυτα βλακώδες...
...εκτός αν τα καταφέρεις, οπότε θα είναι απόλυτα ευφυές.
Υποθέτω ότι κι εγώ στη θέση σου το ίδιο ακριβώς θα έκανα.
ΒΑΣΙΣΜΕΝΟ ΣΕ ΑΛΗΘΙΝΗ ΙΣΤΟΡΙΑ
Η ΑΠΑΓΩΓΗ ΤΟΥ Κου ΗΕΙΝΕΚΕΝ
ΑΜΣΤΕΡΝΤΑΜ, 1982
Να τος.
Τι κάνεις, ρε συ; Τι κάνεις;
- Έφερες μαζί το παιδί; - Θα μείνει έξω με τον Μπρέικς.
- Δεν γίνεται έτσι. - Ηρέμησε, όλα καλά.
Κατ, άσε το παιδί σε παρακαλώ. Δώσ' το στον αδερφό μου.
Είστε όλοι έτοιμοι;
- Είστε όλοι έτοιμοι; - Ναι!
ΤΡΑΠΕΖΑ
Λοιπόν, πάμε.
Επιτέλους γνωριζόμαστε, κύριε Άιβερσεν.
Ονομάζομαι Κορ βαν Χάουτ. Ο κύριος Χολέεντερ...
...ο κύριος Μπόλαρντ και ο κύριος Μάγιερ.
Ήρθαμε σήμερα με την ελπίδα να μας εγκρίνετε ένα δάνειο.
- Δάνειο; - Επιχειρηματικό.
- Τι επιχείρηση έχετε; - Κατασκευαστική.
- Πηγαίναμε καλά. - Πάρα πολύ καλά.
Η εταιρεία σας απασχολεί εκατό άτομα.
Είχαμε όλοι ίσα μερίδια.
Ο κύριος Μπόλαρντ είναι άριστος ξυλουργός...
- ...ο κύριος Μάγιερ γνωρίζει... - Αν τα στοιχεία είναι σωστά...
...είστε σε άριστη κατάσταση.
Βγάζοντας τόσα χρήματα σίγουρα έχετε κάποιες επενδύσεις...
...που μπορείτε να καταθέσετε ως εγγύηση.
Είχαμε αυτοκίνητα, σκάφη και άλογα ιπποδρομιών, αλλά...
Μετοχές; Ομόλογα; Συνταξιοδοτικά προγράμματα;
Με την κρίση τα ρευστοποιήσαμε όλα.
- Και τα αμάξια, τα σκάφη και τα άλογα; - Αυτά καλύπτουν τη μισθοδοσία.
Μιλάμε για ανθρώπους του μεροκάματου.
Δεν μπορούν να ταΐσουν τα παιδιά τους ομόλογα.
Αυτό που ίσως δεν ξέρετε, κύριε Τραπεζίτη...
...είναι ότι ο κόσμος εκεί έξω περνάει δύσκολα.
Ξέρω, πιστέψτε με.
- Έχουμε ακόμα το κτίριο. - Τέλεια. Η διεύθυνση;
- Οδός Λάισεγκραχτ 663. - Στη Λάισεγκραχτ, είπατε;
Εκεί δεν είναι το κοινόβιο;
Επειδή κάποιοι αλήτες δεν πληρώνουν, δεν είναι κοινόβιο.
Ξεκινήσαμε τις εξώσεις.
Σύμφωνα με το νόμο, αν αλλάξουν κλειδαριές έχουν δικαιώματα...
Αυτό συνεπάγεται δικηγόρους. Καταλαβαίνω το πρόβλημά σας.
Αλλά μπορείτε να ξανάρθετε όταν θα το λύσετε.
Τύποι σαν αυτόν δεν δανείζουν λεφτά σε τύπους σαν εμάς.
- Να διώξουμε τους αλήτες. - Πώς θα το κάνεις αυτό;
Έχω μια ιδέα. Ακούστε. Θα σας αρέσει.
Παιδιά, ώρα να του δίνετε! Μαζέψτε τα και δρόμο!
Κατ, μπες από ένα παράθυρο και ξεκλείδωσε την είσοδο.
Για σένα, θα 'ρθω άλλη ώρα.
Έρχομαι! Έρχομαι, λέμε!
Παιδιά, κουνηθείτε!
Τσακίσου και φύγε από 'δώ.
Πρέπει να φύγεις! Τσακίσου και φύγε!
Σήκω και φύγε! Φύγε!
Τώρα μπλέξατε! Μπλέξατε, μάγκες!
- Το κτίριο είναι δικό μας. - Είμαστε οι ιδιοκτήτες.
Αστυνομία! Αστυνομία! Όλοι κάτω!
Θες να το κάνουμε;
Μπα, άσ' το καλύτερα.
Κότα.
Ήρεμα, ήρεμα. Κάτω τα ξερά σου.
Ναι, δεν πειράζει. Εντάξει. Ευχαριστώ. Γεια.
Τι είπε;
Ότι αν ήμασταν στο Τέξας, θα μας έκαναν και άγαλμα...
...αλλά εδώ, ξέρεις πώς είναι.
Έχω καλά νέα. Οι αλήτες δεν θα μας κάνουν μήνυση.
Βαν Χάουτ!
- Ευχαριστώ. - Μόνο ο Βαν Χάουτ.
Τα κακά νέα; Αντισταθήκατε κατά τη σύλληψη.
Α, και οι αλήτες όχι μόνο θα μείνουν στο κτίριο...
...αλλά πρέπει να πληρώσουμε και ό,τι σπάσαμε.
Συμπεριλαμβανομένου και του ενυδρείου.
Μπορώ να σου εξηγήσω. Σόνια, σε παρακαλώ...
Τι κάνεις; Είσαι καλά;
Τι συμβαίνει;
Τι κάνεις εσύ εδώ; Γιατί κρύβεσαι στην κουζίνα;
Ποιος είσαι εσύ;
Άσε, μη μου πεις, κατάλαβα.
Είσαι πολύ όμορφος ξέρεις, για να είσαι γιος της Κάριν.
Γεια, Κάριν. Τι κάνεις; Πλάκα έκανα...
Αν ήξερες τι συμβαίνει στη Σόνια δεν θα φερόσουν έτσι.
Τι εννοείς; Σόνια, σε παρακαλώ πες μου τι συμβαίνει.
- Είμαι έγκυος. - Τι;
Αλήθεια; Απίστευτο!
- Είσαι έγκυος; - Εγώ σας αφήνω...
Τα λέμε, Κάριν. Έλα 'δώ εσύ.
Καλή χρονιά!
Γεια σου, μαμά.
Ωραίο μαλλί, ωραίο φουστάνι. Σαν μοντέλο είσαι.
Πρόσεχε.
- Η αδερφή σου είναι έγκυος. - Ναι, το ξέρω. Τέλεια!
Ούτε να με χαιρετίσει, ούτε να πιει μια μπίρα μαζί μου...
Ξέρεις ότι δεν πίνω. Ειδικά την Ηeineken.
Όταν μου μιλάς να με κοιτάς.
Η Ηeineken πλήρωσε αυτό το σπίτι και την ανατροφή σου.
Το βλέπεις αυτό; Ο τύπος είναι φίλος μου.
Ναι, αλλά σε απέλυσε και δεν θυμάται ούτε το όνομά σου.
- Οφείλεις να τον σέβεσαι. - Αγάπη, πάμε.
- Γεια σου, αγάπη μου. - Καλή χρονιά, μαμά.
- Να προσέχετε. - Ευχαριστούμε.
Την επόμενη φορά, να τον καλέσεις, μπαμπά. Θα του φιλήσουμε όλοι το χέρι.
- Ήταν πάντως, εορταστικά. - Να κάνουμε κάτι ωραίο;
Να πάρουμε άμαξα!
Ξέρεις τι πρέπει να κάνουμε. Θα έχω εγώ το νου μου.
Είναι παράδοση. Δεν σε πειράζει;
- Σ' αγαπώ. - Κι εγώ σ' αγαπώ.
Να περάσεις καλά!
Εύχομαι αυτός ο χρόνος να πιάσει τόπο.
Ωραία πρωτοχρονιά!
Είμαστε ταπί, πτωχεύσαμε και δεν μας δίνουν δάνειο.
Πώς θα ξαναφτιάξουμε τις ζωές μας;
- Μπορούμε να δουλέψουμε. - Τώρα μιλάει το αλκοόλ.
Εγώ κανονική δουλειά δεν πιάνω.
Δεν θα λιώνω στη δουλειά κάθε μέρα για το τίποτα.
Φέτος, αρνούμαι να είμαι δυστυχισμένος.
Γι' αυτό ήθελα να μιλήσουμε για μια δουλειά.
- Μόλις βγήκαμε απ' τη φυλακή. - Δεν μιλάω για τέτοια δουλειά.
- Μιλάω για μια έξυπνη δουλειά. - Τι έχεις στο μυαλό σου;
Κάτι που χρειάζεται οργάνωση. Κάτι μεγάλο.
Πόσο μεγάλο;
Αρκετά ώστε να μην έχουμε ποτέ ξανά ανάγκη κανέναν τραπεζίτη.
Σωστός.
Μιλάς για στοίχημα ή για έγκλημα;
Αυτό δεν είναι το έγκλημα; Ένα μεγάλο στοίχημα;
Σκεφτείτε το. Ποντάρεις την ελευθερία σου...
...για την ανταμοιβή.
Εμένα το μόνο που μου έχει απομείνει να ποντάρω...
...είναι η ελευθερία μου. Το ίδιο και σ' εσάς.
Μόνο αυτό έχετε. Αν είναι λοιπόν, να το κάνεις...
...τουλάχιστον να είναι κάτι μεγάλο.
Πόσο μεγάλο δηλαδή;
Εξήντα εκατομμύρια.
- Ποιον θα απαγάγεις; - Απαγωγή; Έλα τώρα...
Κι εγώ νόμιζα ότι μιλούσες σοβαρά.
- Είσαι βλάκας. Βλάκας! - Μιλάω πολύ σοβαρά.
Από τότε που ήμασταν παιδιά το λέει αυτό.
Το να απαγάγεις κάποιον δεν είναι εύκολο...
...και το να εισπράξεις τα λύτρα είναι αδύνατο.
- Δεν είναι αδύνατο. - Ποιον θες να απαγάγεις;
Κάποιον ντόπιο.
Πρέπει να είναι άντρας. Δεν θέλω γυναίκες και παιδιά.
Και πρέπει να είναι πλούσιος μέχρι αηδίας.
Ο ΑΝΘΡΩΠΟΣ ΚΑΙ Η ΜΠΙΡΑ ΦΡΕΝΤΙ ΧΑΪΝΕΚΕΝ
Ο Φρέντι Χάινεκεν!
Όπως είπα...
...αυτός ο χρόνος να πιάσει τόπο.
Καλή χρονιά!
Κοιτάξτε τι έφερα.
Κατ, αυτή είναι ειδικά για σένα.
- Τι έκανες, ρε φίλε; - Με ποιον μοιάζω; Για πείτε.
Δεν ξέρω αν μ' αρέσει ή αν το σιχαίνομαι.
Τρομακτικό; Δεν μοιάζω με τον Γουίλεμ;
Με σάτυρο μοιάζεις. Και πού είναι ο Γουίλεμ;
Εγώ περούκα δεν φοράω.
Πρέπει να βρούμε ένα μέρος ασφαλές να τον κρύψουμε.
- Αυτό είναι το πιο σημαντικό. - Η αποθήκη μου θα ήταν ιδανική...
...αλλά δίπλα έχει ένα γραφείο γεμάτο χαρτογιακάδες.
Δεν μπορούμε να τον πετάξουμε σε μια αποθήκη.
Μπορούμε να φτιάξουμε ένα δωμάτιο μέσα στην αποθήκη.
Καλή ιδέα.
Βρήκα ένα σκάφος που μπορούμε να κλέψουμε.
- Είναι πάρα πολύ γρήγορο. - Υπήρχε σκάφος στη λίστα;
- Όχι. - Τότε γιατί μιλάμε για σκάφος;
Προσπαθώ να σκεφτώ κάτι πρωτότυπο.
Τα όπλα όμως, ήταν στη λίστα.
Είναι του Β' Παγκοσμίου. Πρόσεχε λίγο, σε παρακαλώ.
- Από τον Β' Παγκόσμιο; - Έχει θέμα η ασφάλεια.
Το ακούσατε αυτό;
Είμαστε εντάξει.
Πήγαινε, πήγαινε.
- Τι ήταν αυτό; - Ο Ράμπο από 'δώ...
- Πού ήσουν; - Σκεφτόμουν...
...πώς θα τον απαγάγουμε.
Κι εμείς το ίδιο. Τι σκέφτηκες εσύ;
Αν είναι να το κάνουμε...
...πρέπει να αποπροσανατολίσουμε την αστυνομία.
Πρέπει να πειστεί ότι τον απήγαγε...
κάποια μεγάλη οργάνωση, τύπου Μπάαντερ-Μάινχοφ...
...Ερυθρές Ταξιαρχίες, Μαφία. Αυτοί δεν αστειεύονται.
Για τέτοια δουλειά θα είχαν όπλα, ασύρματους, κρησφύγετο.
Θα επένδυαν μήνες σε σχεδιασμό και παρακολούθηση.
Θα έχωναν τουλάχιστον εκατό χιλιάρικα.
Η ίδια ιστορία. Για να γίνεις πλούσιος...
...πρέπει να είσαι ήδη πλούσιος.
Αν θες να το κάνουμε με το τίποτα, εντάξει...
...αλλά θα το μυριστούν και θα μας πιάσουν με τη μία.
Πάμε άλλη μια φορά στην τράπεζα.
Να θυμάστε το εξής.
- Πυροβολούμε κάτω. - Ξέρουμε...
Φορέστε μάσκες. Φύγαμε!
Κάτω, κάτω!
Πάμε, πάμε, πάμε!
Πάτα το!
Γρήγορα, πλησιάζει!
Στρίψε στο επόμενο κανάλι!
Κατ, πήγαινε από την άλλη!
Φύγετε, σας καλύπτω εγώ!
Έλα, γρήγορα!
Πυροβολείτε κάτω! Κάτω!
Πρόσεχε! Πρόσεχε!
- Σίγουρα είμαστε μόνοι; - Ναι, έχουν φύγει όλοι.
Τώρα ποιοι δεν αστειεύονται;
Ώρα να πιάσουμε δουλειά.
- Πώς ήταν η μέρα σου; - Καλή ήταν. Μια χαρά.
Έγινε ληστεία σε τράπεζα.
- Ναι, το ξέρω. Το άκουσα. - Είχαν λέει πυροβόλα, σαν...
...σαν τον Αλ Καπόνε. Έπεφταν λέει, βροχή οι σφαίρες.
- Ε, όχι δα... - Το είπαν στο ραδιόφωνο.
Και στην τηλεόραση. Εσύ πού ήσουν;
Με τον Κατ, τον βοηθούσα με το σκάφος του.
- Πού; - Τι εννοείς πού; Στη μαρίνα.
Πληρώνεσαι τουλάχιστον για τέτοιες δουλειές;
Ναι, αμέ.
Εντάξει, ωραία.
Το συναρπαστικό σε αυτή τη ληστεία...
Τόσες σφαίρες και δεν τραυματίστηκε κανείς.
Καλό αυτό.
Υπάρχει ένα εστιατόριο εδώ λίγο πιο κάτω.
Ευχαριστώ.
Σε περίμενα, Όμπι-Γουάν.
Καλό αυτό. Θα το πάρω.
Τι οφείλω;
Θα χρειαστώ καναδυό ζευγάρια.
- Να ρωτήσω; Δεν είσαι από 'δώ. - Όχι, περαστικός είμαι.
Το προσωπικό μου τηλέφωνο. Μπορώ να σε ξεναγήσω.
Τα ζύγισα. Μέχρι 35.000.000 μπορούμε να κουβαλήσουμε.
Μπορεί το ξύλο να είναι πιο βαρύ από τα χρήματα.
Δεν είναι. Το έλεγξα.
Και πρέπει να είναι όλα μικρής αξίας χαρτονομίσματα;
Και διαφορετικό νόμισμα.
- Αντέχω άλλα τόσα. - Με τέτοια χέρια; Αποκλείεται.
- Διάλεξα ήδη τη Ferrari μου. - Πώς θα την κουμαντάρεις, βρε;
Ούτε σκούτερ δεν μπορείς να φέρεις βόλτα.
Θες Ferrari γιατί έχεις μικρό "εργαλείο".
- Δεν άκουσα τίποτα. - Τέλεια.
Με εκπλήσσεις.
Πρέπει να δοκιμάσουμε κι αυτές.
Πού πήγαν όλα; Τι γίνεται εδώ;
Τι γίνεται; Πού πήγαν όλα;
Θέλω να σκεφτείς λίγο το σπίτι της Άννας Φρανκ.
Σωστά! Τέλειο!
Είσαι ιδιοφυία. Είσαι τρελό μυαλό!
- Η πόρτα πού είναι; - Ζήτα και θα λάβεις.
Φτιάξαμε πόρτα, έτσι;
Πολύ ωραία δουλειά.
"Απαντήστε για τα λύτρα ως τη λήξη της διορίας...
...χρησιμοποιώντας τη λέξη 'αγγελία' στην εφημερίδα."
"Αλλιώς δεν θα ξαναδείτε τον Χάινεκεν και τον Ντόντερερ."
Το παίρνω εγώ.
Το κόβεις επιτέλους αυτό;
Ήρθε η ώρα.
Δεν είναι τίποτα.
- Δεν το ξέρεις αυτό. - Απλή σύμπτωση είναι!
Όποιος ψάχνει δικαιολογίες, τις βρίσκει.
Αν είναι να το κάνουμε, πρέπει να το κάνουμε τώρα.
Ξεκινάμε.
Να θυμάστε, αν χρειαστεί να μιλήσουμε, θα μιλήσουμε μόνο γερμανικά.
Τι συμβαίνει; Τι κάνετε;
Ποιοι είστε;
Αφήστε με! Αφήστε με!
Μπες στο φορτηγάκι!
Εντάξει, εντάξει...
- Αυτά είναι όλα τα ρούχα τους. - Φέρνω το βαρέλι.
- Μπορούμε να μιλήσουμε τώρα; - Ναι! Είπα μιλάμε γερμανικά!
- Ο δικός σου δεν αντιστάθηκε! - Αρκετά!
Ακούστε... Ακούστε!
Άφησε κανείς αποτύπωμά του στο σημείωμα για τα λύτρα;
Θα ξαναρωτήσω. Άγγιξε κανείς αυτό το χαρτί με γυμνό χέρι;
Μπορεί εγώ.
- Είναι κανείς δίπλα; - Πρέπει να έχουν φύγει.
- Έλα μαζί μου. - Γουίλεμ, κάψε τα ρούχα!
Το φωτοαντιγραφικό είναι εκεί.
Εντάξει. Πάμε, πάμε!
Εντάξει, φτιάξαμε καινούργιο.
Πήρες το ρολόι του;
Όπως είπαμε. Μόλις τελειώσεις μ' αυτό...
...κάνε ό,τι κάνεις συνήθως. Εγώ θα είμαι στο μπαρ.
- Θα σε βρω εκεί. - Θα είναι το άλλοθί μας.
Μικρέ, είσαι καλά; Σίγουρα;
Μην σκέφτεσαι ότι πηγαίνεις στο αστυνομικό τμήμα, εντάξει;
Σκέψου ότι παραδίδεις ένα τιμολόγιο 35 εκατομμυρίων.
- Πιστεύεις ότι θα τα δώσουν; - Πρέπει.
Δεν μπορούμε να το στείλουμε ταχυδρομικώς;
Έλα...
Πάρε το χρόνο σου. Πάρε μια ανάσα και πήγαινε.
Άσε που δεν είναι και η πιο αγαπημένη μου γειτονιά.
Το δέμα παραδόθηκε, παιδιά. Εγώ πάω σπίτι.
Θα μείνεις για ένα ποτό. Έλα, ένα μόνο.
Καλά, ένα ποτό.
Χτύπα την καμπάνα!
- Κάνατε αυτά που είπαμε χθες; - Ναι.
Φροντίσαμε να μας δουν αλλά κρατήσαμε ένα επίπεδο.
- Ωραία. - Εσύ;
Αποκοιμήθηκα βλέποντας καρτούν με τα παιδιά.
Λοιπόν; Πώς είναι;
Ο Χάινεκεν; Μια χαρά. Τσατισμένος.
Ο οδηγός του δεν είναι καλά.
Άκουσέ με.
Δεν κινδυνεύεις.
Αν μας δώσουν τα χρήματα, θα σε αφήσουμε ελεύθερο.
Κατάλαβες;
Παιδιά!
Κοιτάξτε.
ΘΥΜΑΤΑ ΑΠΑΓΩΓΗΣ Ο ΧΑΪΝΕΚΕΝ ΚΑΙ Ο ΟΔΗΓΟΣ ΤΟΥ
Έχεις όνομα;
Δεν έχεις... Για χρήματα το κάνεις;
Εσύ είσαι το αφεντικό;
Είσαι...
...συνεπώς έχω κάποια αιτήματα.
Θέλω ένα μπουρνούζι, παντόφλες...
ξυριστικά, χτένα, καθρέφτη...
γυαλιά για να μπορώ να διαβάσω...
μια καρέκλα της προκοπής...
Και τι άλλο; Α, ναι, αν δεν σου είναι κόπος...
...ένα τηλέφωνο.
Ώστε δεν έχεις όνομα...
Είσαι μόνος ή είστε κάποια οργάνωση;
Η Μπάαντερ-Μάινχοφ; Οι Ερυθρές Ταξιαρχίες;
Ο ΙΡΑ; Ο Συμβιωτικός Απελευθερωτικός Στρατός;
Κορ! Κοίτα εδώ.
- Θα σου αρέσει. - Ωραία. Ωραία!
Εδώ λέει ότι εμπλέκονται πέντε. Η δική σου πόσους λέει;
- Εδώ μιλάει για τρεις. - Ακούστε αυτό.
"Άγνωστος αριθμός επικίνδυνων...
- ...κι έμπειρων εγκληματιών." - Να δω!
Εξελίξεις στην υπόθεση της ημέρας.
Ο Άλφρεντ Χάινεκεν, ο μεγιστάνας της ζυθοποιίας...
...απήχθη χθες από μια ομάδα βαρέως οπλισμένων ατόμων.
Εγώ ξέρω ποιος το έκανε.
Ποιος;
Η Βud.
Weiser. Η Βudweiser. Σωστός;
Είναι κι αυτός ένας τρόπος να νικήσεις τον ανταγωνισμό.
Πλάκα έχει.
Η αστυνομία δεν αποκάλυψε το ύψος των λύτρων...
...αλλά φημολογείται ότι είναι υψηλό.
Το σημείωμα για τα λύτρα.
- Το σημείωμα για τα λύτρα! - Τι;
Το αφήσαμε στο φωτοαντιγραφικό;
Μήπως το αφήσαμε; Το αφήσαμε;
- Με θυμάσαι; Πώς πάει; - Τα ίδια και τα ίδια.
- Άρα όλα καλά; - Έτσι λέω.
Μπορώ να βγάλω ένα φωτοαντίγραφο;
- Ασφαλώς. - Ευχαριστώ.
Ευχαριστώ.
Ευχαριστώ και γι' αυτό.
Υποθέτω ότι στείλατε κάποιο σημείωμα για τα λύτρα.
Απάντησαν;
Θα απαντήσουν.
Στο μεταξύ, ωραία η μουσική, μεστή τραγικής απογοήτευσης...
...αλλά όχι και να ακούω την ίδια κασέτα όλη μέρα.
Ναι, είμαι αιχμάλωτος μα δεν χρειάζεται να με βασανίζεις.
Λίγος Μπαχ θα ήταν πιο γαληνευτικός...
ή λίγος Σούμπερτ, το κέρατό μου...
...ή κατά προτίμηση απλή σιωπή.
Επίσης, δεν βλάπτει κανένα βιβλίο να περνά η ώρα.
Και όσο κι αν μου αρέσουν τα σάντουιτς με ζαμπόν...
...το κινέζικο το βρίσκεις εύκολα και είναι και φτηνό.
Θα έτρωγα ας πούμε ένα... κοτόπουλο "μπανγκ-μπανγκ".
Με έξτρα τσίλι. Εντάξει;
Χρόνια πολλά. Εις υγείαν.
Να υποθέσω ότι πλέον ψάχνεις για σταθερή δουλειά, έτσι;
Επιτέλους! Να κόψω την τούρτα. Γεια σου, καλέ μου.
- Κομμένο το χαζολόγημα. - Ο γιος μου είναι οδηγός τραμ.
Έχει καλή ασφάλιση υγείας και πολύ καλό συνταξιοδοτικό.
Περνάς από εκπαίδευση βέβαια πρώτα.
- Εκπαίδευση; - Μπορώ να του μιλήσω αν θες.
Θα το εκτιμούσα πολύ.
ΜΟΥ ΑΡΕΣΕΙ Η ΑΜΕΡΙΚΑΝΙΚΗ ΜΠΙΡΑ
Κάθε χρόνο το ίδιο αστείο.
Μπήκε και η κόρη μου στο κόλπο τώρα; Τέλεια!
- Τι υπέροχο δώρο! Ευχαριστώ! - Μπαμπά, ένα αστείο ήταν.
Δεν μπορείς τουλάχιστον να περιμένεις να τον αφήσουν;
- Αν τον αφήσουν. - Μην αρχίσετε πάλι...
Αν τα πιάσω στα χέρια μου τα καθάρματα, θα τα σκοτώσω!
Γουίλεμ, σε παρακαλώ, είναι τα γενέθλια του μπαμπά. Έλα.
Πόσο λες να χρειαστούν οι άνθρωποι του Χάινεκεν, για να πληρώσουν τα λύτρα;
- Πόσο λες; - Όχι άλλες ερωτήσεις.
Γιατί απλά δεν έχω τις απαντήσεις.
Ευχαριστώ. Και ευχαριστώ και για την καινούργια μουσική.
Είναι παιχνιδιάρικη και αστεία.
Μου έφερες και βιβλία; Ωραία.
Εκείνο το κοτόπουλο που λέγαμε;
Σε κάποιους αρέσει το μπανγκ-μπανγκ με τσίλι.
Εσύ όμως, προτιμάς το γλυκόξινο.
Πέντε χρόνια τώρα, γλυκόξινο χοιρινό, γλυκόξινες γαρίδες...
...γλυκόξινο μοσχάρι, είσαι του γλυκόξινου.
Άλλαξα. Τώρα είμαι του καυτερού με έξτρα τσίλι.
Ναι, έγινες μπανγκ-μπανγκ.
Καλή όρεξη! Τι να σας ετοιμάσω;
Ξύπνα.
- Έβαλαν την αγγελία; - Όχι ακόμα.
Υποτίθεται ότι όλο αυτό θα κράταγε πέντε μέρες.
Τι θα γίνει αν αρρωστήσει; Θα απαγάγουμε και γιατρό;
- Γιατί; Αρρώστησε; - Όχι.
Κράτα αποστάσεις. Μην τον αφήσεις να παίξει με το μυαλό σου.
Αυτοί με τα δερμάτινα.
Τι; Μπάτσοι;
Και μπάτσοι να είναι, δεν σημαίνει κάτι.
- Είσαι καλά; - Με κούρασε η αναμονή!
Το ξέρω, το ξέρω... Κι εμένα.
Τι προσπαθείς να κάνεις;
Πες στην αστυνομία πού είμαι και θα σου δώσω τα μισά λύτρα.
Κι ένα σπίτι στην Ελβετία. Έχει ωραία κορίτσια εκεί.
Θα σου φέρω όσα θες. Όχι; Δεν ενδιαφέρεσαι;
Μήπως είσαι γκέι; Κανένα νέο απ' την αστυνομία;
Έχουν περάσει πάνω από δύο εβδομάδες.
Όσο δεν πληρώνουν τα λύτρα, κερδίζουν χρόνο για να καταλάβουν ποιος το έκανε.
- Θες να τα παρατήσουμε; - Εγώ ναι.
Τι έκανε λέει;
Εγώ θέλω να τα παρατήσουμε.
Να τον αφήσουμε να φύγει, να γκρεμίσουμε τα κελιά...
...να κάψουμε τα πάντα.
Εντάξει, δεν θα πάρουμε τα χρήματα...
...αλλά ξέρετε τι θα πάρουμε; Τις ζωές μας πίσω.
Έλα τώρα... Έλα τώρα! Απλά παίζουν μαζί μας!
Κατ, πού πας;
Αποτύχαμε!
Δική μου είναι η αποθήκη. Θέλω να φύγει πριν να είναι αργά.
Κοίτα... Άκουσέ με, άκουσέ με!
Όλα στο παιχνίδι είναι.
Τον έλεγχο τον έχουμε ακόμα εμείς.
Αλήθεια θα να παρατήσεις 35 εκατομμύρια;
Το μόνο που απομένει είναι να γίνει η συναλλαγή.
35 εκατομμύρια...
Κάποιος πρέπει να αλλάξει τον Μπρέικς.
Πάω σπίτι.
Δεν πλήρωσαν.
Θα αστειεύεσαι...
Τι εννοείς "δεν πλήρωσαν";
Χθες το βράδυ έληγε η διορία.
Τους είπαμε ότι θα σας σκοτώναμε αν δεν πλήρωναν.
Και δεν πλήρωσαν! Οπότε, λήξη χρόνου!
Πρέπει να έγινε κάποιο μπέρδεμα.
Κάποιο μπέρδεμα έχει γίνει, αυτό είναι όλο.
Στην τελική, εγώ είμαι το αφεντικό τους!
Έχουν τρελαθεί. Θα τους απολύσω όλους!
Δώσε μου χαρτί και στυλό. Χαρτί και στυλό τώρα!
Απολύεστε όλοι! Κι εσύ το ίδιο!
Μην ανησυχείς, θα τα πάρεις τα λεφτά, έχεις το λόγο μου!
Ηλίθιοι! Τι πρόβλημα έχει αυτός;
Άκουσέ με. Μπορούμε να έχουμε...
Μπορούμε να έχουμε τον λόγο σου γραπτώς...
...πως όταν σε αφήσουμε δεν θα βοηθήσεις την αστυνομία;
Τον λόγο της τιμής μου;
Έτσι πάει αυτό το παιχνίδι.
Έχετε τον λόγο μου. Ώρα να το λήξουμε όλο αυτό.
Ναι;
Γιατί είναι ανοιχτή η πόρτα;
- Αμπ, εσύ είσαι; - Αφεντικό; Είσαι καλά;
Σχετικά ναι. Με έχει κουράσει όλο αυτό.
Είσαι καλά; Σε άφησαν ήσυχο ή σε ταλαιπώρησαν;
Δεν ξέρω... Πόσο καιρό είμαστε εδώ μέσα;
Κανένα μήνα; Έχω χάσει την αίσθηση του χρόνου.
Το ξέρω... Θα σου πω.
Είμαστε εδώ περίπου... Περίπου τρεις εβδομάδες.
Εσύ γιατί είσαι εδώ;
Δεν έχεις λεφτά για να πάρουν αυτοί οι αεριτζήδες.
Αν οι δικοί σου δεν πληρώσουν...
...θα πρέπει να αποδείξουν ότι δεν παίζουν.
Και δεν θα στείλουν το δικό σου κεφάλι στην αστυνομία.
Μην ανησυχείς. Θα δώσω όσα χρειάζεται...
Και εκατό εκατομμύρια ακόμα.
Θέλω να ξεμπερδεύουμε όσο το θέλετε κι εσείς...
...πρέπει, όμως, να το τραβήξουμε άλλη μια βδομάδα.
Να πειστούν ότι ο Χάινεκεν πέθανε εξαιτίας τους.
Μου θυμίζεις λίγο γιατί πήραμε και τον οδηγό του;
- Πού το πας; - Η αστυνομία αναρωτιέται...
αν είμαστε επαγγελματίες...
...ή ένα μάτσο κότες.
Αν η απάντηση είναι ότι είμαστε ένα μάτσο κότες...
- ...δεν θα το λήξουν ποτέ. - Τι προσπαθείς να πεις;
Είπαμε ότι αν δεν πληρώσουν, θα χυθεί αίμα.
Εσύ το έγραψες αυτό στο σημείωμα.
Δουλειά κάνουμε.
Δεν είναι προσωπικό το θέμα.
Και δεν πλήρωσαν.
- Συμφωνώ. - Αλήθεια;
Συμφωνείς; Μαζί του;
Ωραία, παλικάρι μου. Τράβα κόψε τον λαιμό του!
Θα το κάνω εγώ.
- Φέρεσαι σαν τρομαγμένο παιδί. - Κάν' το, ντε!
Τρομαγμένο παιδί!
Εγώ με άλλο σχέδιο συμφώνησα!
Κολ, αν κάνει οτιδήποτε...
Αν κάνει οτιδήποτε εκεί μέσα θα το πάρεις πάνω σου!
Κάνε κάτι!
Βάλε το μυαλό σου να δουλέψει!
Είσαι καλά;
Τι κάνεις; Τι κάνεις; Τι κάνεις;
Έλα 'δώ.
- Είναι εντάξει; - Ναι, μια χαρά είναι.
Απλά χρειαζόμαστε να πάμε σπίτια μας, να ηρεμήσουμε...
...να μεθύσουμε, να πηδήξουμε να κάνουμε ό,τι θέλουμε.
Πρέπει να ακολουθήσουμε το σχέδιο...
...και τα ξαναλέμε σε μερικές ημέρες.
Πάμε.
Η υπόθεση που συγκλονίζει το έθνος και την Ευρώπη...
της απαγωγής του δισεκα- τομμυριούχου Αλ. Χάινεκεν...
...κλείνει σήμερα τις 19 ημέρες.
Χωρίς συγκεκριμένα στοιχεία...
...το ανθρωποκυνηγητό με τη συμμετοχή τοπικών και διεθνών αρχών συνεχίζεται.
Πού ήσουν;
Υποτίθεται ότι θα ερχόσουν στο μάθημα ανώδυνου τοκετού.
Άκουσέ με, συγγνώμη. Θα επανορθώσω!
Πλήρωσαν; Θα με αφήσετε ελεύθερο;
Τους δώσατε το μήνυμά μου;
Έχουν μία ακόμα ευκαιρία. Αν τα κάνουν πάλι θάλασσα...
Ξέρουν ότι σας έδωσα το λόγο μου, θα πληρώσουν.
Πώς σκοπεύεις να μας απελευθερώσετε;
Θα σας βάλουμε σ' ένα αμάξι, θα το αφήσουμε κάπου...
- ...και θα τους ενημερώσουμε. - Ωραία.
Αν οι δικοί σου δεν πληρώσουν σύντομα...
...δεν μπορώ να εγγυηθώ τι θα κάνουν οι δικοί μου.
Κοίτα, αν μας βάλεις τώρα σ' ένα αυτοκίνητο...
θα φροντίσω να πάρετε ό,τι θέλετε...
...και να μείνετε ελεύθεροι για να τα ξοδέψετε.
Το υπόσχομαι και έχω τη δύναμη να το κάνω αυτό.
Φυσικά.
Είσαι νέος. Ομολογώ σε ζηλεύω. Δεν θα τα κατάφερνες...
Δεν θα τα κατάφερνες αν δεν είχες αυτούς τους τύπους...
...που τους εμπιστεύεσαι τη ζωή σου. Τους φίλους σου.
Συνεπώς συγχαρητήρια.
Πολύ σύντομα θα έχεις τα λεφτά σου και θα...
...είσαι πάρα πολύ πλούσιος.
- Όμως; - Όμως τι;
Αυτό που θέλω να πω, φίλε μου είναι ότι...
...με δύο τρόπους μπορεί να είναι κανείς πλούσιος.
Ή να έχει πολλά χρήματα ή πολλούς φίλους.
Και τα δύο μαζί, όχι.
Θα μου τρίψεις λίγο την πλάτη; Σε παρακαλώ.
Ναι, σε λίγο.
Πρέπει να φύγω.
Έβαλαν την αγγελία που ζητήσαμε στην εφημερίδα.
Είναι έτοιμοι να πληρώσουν.
Ωραία...
Τι τώρα; Φωτογραφία για να αποδείξετε ότι είμαι ζωντανός;
Μπορώ να χτενίσω λίγο τα μαλλιά μου;
Δείχνει πολύ χαλαρός.
Άσε ήσυχα τα μαλλιά μου!
Σας παρακαλώ, μη μου κάνετε κακό.
Διάβασε.
Δυνατά, ανόητε.
Οδηγίες του αετού προς το ποντίκι.
Σχηματίστε ένα λευκό Χ...
...στο πορτοκαλί βαν που χρησιμοποιήσατε στην απαγωγή.
Αναχωρήστε δέκα λεπτά μετά από αυτή την κλήση.
Αν ακολουθήσει κανείς, οι όμηροι θα πεθάνουν.
Πηγαίνετε στον Κεντρικό Σταθμό της Ουτρέχτης...
...στον φωριαμό εννέα.
Πάρτε την εντολή και αναμείνατε οδηγίες.
Επόμενο μήνυμα για το ποντίκι.
Μεταβείτε στο ξενοδοχείο Τόρενχαουφ.
Να το.
Στο φως δίπλα στην κεντρική είσοδο...
...θα βρείτε ένα πλαστικό βάζο με περαιτέρω οδηγίες.
Αστυνομικός Χέντριξ προς Κεντρικά.
Το επόμενο σημείο είναι ένα βενζινάδικο στη Γιάρουντ.
Τελευταίο τηλεφώνημα. Πάμε.
Ναι, εδώ ποντίκι.
Οδηγίες του αετού προς το ποντίκι.
Μεταβείτε στο κλειστό πάρκινγκ της Λεωφόρου ΒC στην Ουτρέχτη.
Τοποθετήστε τα χρήματα στο κίτρινο Vοlvο με το ποδήλατο.
Τα κλειδιά είναι στον μπροστά αριστερό τροχό.
Ακολουθήστε την εθνική 311 προς Νότο.
Περαιτέρω πληροφορίες από τον ασύρματο στο αυτοκίνητο.
Είναι στο ένα χιλιόμετρο.
Οδηγέ, ελάττωσε ταχύτητα.
Θα δεις τρεις κώνους στην άκρη του δρόμου.
Άκου, ποντίκι.
Πέτα τα χρήματα από την αριστερή πλευρά της γέφυρας.
Οδηγέ, φύγε.
- Θα ξεφορτωθώ το αμάξι. - Εντάξει.
- Τα λέμε αργότερα. - Τα λέμε σπίτι.
Καλή επιστροφή με το ποδήλατο!
- Παγωνιά έχει... - Ναι, κάνει κρύο.
Αλλά δεν με νοιάζει!
Αστυνομία! Ανοίξτε! Ανοίξτε την πόρτα!
Αστυνομία! Ανοίξτε την πόρτα!
- Είσαι κόπανος! - Τα καταφέραμε!
Άσε με, άσε με!
Τον Χάινι, πρέπει να πάμε τον Χάινι.
- Ξέρεις ότι έχω δίκιο. - Δίκιο έχει. Παιδιά!
Πρέπει να τελειώσουμε τη δουλειά.
Πάμε στην αποθήκη ν' αφήσουμε ελεύθερο τον Χάινεκεν.
Μ' αρέσει αυτό!
Σύμφωνα με την αστυνομία, το ποσό των λύτρων αποτελεί ρεκόρ.
Μέχρι στιγμής, δεν έχουν γίνει συλλήψεις...
...καθώς δεν έχει εντοπιστεί κανένας ύποπτος.
Σύμφωνα με πηγές της αστυνομίας...
πρόκειται πιθανότατα για κάποια οργάνωση...
...με σφιχτή δομή, πειθαρχία και ξένης προέλευσης.
Μεσημεριανό, δείπνο, μεσημεριανό, πρωινό...
...δείπνο, μεσημεριανό, κι άλλο μεσημεριανό.
Μάλλον έκαναν τη δουλειά, γι' αυτό και...
Κάτι μεγάλο!
Μεγάλο!
Σπουδαίο!
Κάτι σπουδαίο...
...πρέπει να έγινε.
Αμπ! Έχεις καθόλου νερό;
Εγώ έχω τέσσερα λίτρα.
Μέχρι κι ένα μήνα περνάς με τέσσερα λίτρα νερό.
Καταραμένες αλυσίδες!
"Λεπτομερής σχεδιασμός" είπαν. Δικός σου ήταν, φιλαράκι.
Πίσω μας.
- Πίσω μας. - Τι τρέχει;
- Τι κάνεις; - Μας ακολουθούν.
- Κοιτάξτε, μας ακολουθούν. - Η αστυνομία είναι.
- Οι μπάτσοι από το μπαρ. - Τους βλέπω.
Πας ανάποδα!
Προσπάθησε να μας χάσουν.
Παραλίγο να τρακάρεις! Έστριψε! Κάνε αριστερά!
Σκατά! Τι κάνουμε τώρα;
Τι θα κάνουμε;
Δεν ξέρουν ακόμα πού είναι τα λεφτά. Πόσο χρόνο έχουμε;
- Ελάτε, πάμε. - Πού;
- Να πάρουμε τα λεφτά! - Και οι πέντε; Μ' αυτό τ' αμάξι;
- Και μετά τι; - Δεν ξέρω!
Τι λες; Τι λες; Έλα, σκέψου!
- Σκέφτομαι... - Έλα, έλα!
Εγώ με τον Γουίλεμ θα πάμε να πάρουμε τα χρήματα.
Δεν μπορούμε να μείνουμε με αυτό το αυτοκίνητο.
Θα το ξεφορτωθούμε και μετά θα πάμε για τα χρήματα.
Εντάξει; Και τα λέμε σε τρεις-τέσσερις ώρες.
- Στο λεμβοστάσιο, στη λίμνη. - Ναι, ωραία. Ωραία.
Στο μεταξύ εγώ θα πάω να ελευθερώσω τον Χάινεκεν.
Δεν μας παίρνει να ανησυχούμε τώρα για τον Χάινεκεν.
- Εγώ ανησυχώ! - Δεν έχει νόημα τώρα! Φύγετε!
- Εσύ γιατί δεν έφυγες; - Θα έρθω μαζί σας.
Βγες πριν σ' αφήσω στον τόπο.
Να προσέχεις. Και μην πας σπίτι. Μου το υπόσχεσαι.
Στο διάολο!
Τι ώρα είναι; Τι ώρα είναι;
Και δέκα.
Δεν έχουν έρθει.
- Πήραν τα χρήματα κι έφυγαν. - Χτύπησες την πόρτα;
Όχι, βέβαια!
Γιατί να χτυπήσω; Πού είναι τα αυτοκίνητά τους;
Δεν έχουν έρθει.
Ελάτε, μπείτε μέσα.
- Τι έχει αυτός; - Τι δεν έχει, εννοείς.
- Είναι πάρα πολλά. - Τα αξίζεις.
Έλα λίγο, θέλω να σου μιλήσω.
Τι τρέχει;
Πάρε τα χρήματα και κρύψ' τα μέσα στα επόμενα είκοσι λεπτά.
Εντάξει, αλλά θα έρθω μαζί σας, έτσι;
Τι εννοείς;
Άκου. Σ' αγαπώ και θέλω το καλύτερο για σένα.
Γι' αυτό θα κάνεις αυτό που θα σου πω. Εντάξει;
Άκου, θα είσαι μια χαρά. Πάρε αυτά...
...και φτιάξε τη ζωή σου, εντάξει; Άντε. Φύγε!
Θα έρθεις να με βρεις, έτσι; Το υπόσχεσαι...
- Είχε δίκιο ο Μπρέικς. - Για ποιο πράγμα;
- Είναι πολύ βαριά τα χρήματα. - Ένα σακί το αφήσαμε.
- Τι κάνατε, λέει; - Ούτε καν το πρόσεξες. Κοίτα!
- Ούτε καν το πρόσεξες! - Αφήσατε θαμμένα...
...επτά εκατομμύρια;
Θα τα πάρουμε όταν επιστρέψουμε.
- Έχω μια φίλη στο Παρίσι. - Θα μείνουμε εκεί...
...μέχρι να ηρεμήσουν τα πράγματα.
- Εγώ δεν μπορώ να έρθω. - Τι εννοείς;
Δεν μπορώ να μείνω στο Παρίσι!
Έχω οικογένεια! Παιδιά!
Κι ο κύριος Χάινεκεν;
- Ο "κύριος" Χάινεκεν... - Απάντησέ μου!
Αν τον αφήσεις τώρα ελεύθερο, θα μας πιάσουν.
Ναι, αλλά αν δεν το κάνουμε θα πεθάνει.
Φτάνοντας στο Παρίσι θα πάρουμε τους δικούς του.
Αν τον βρουν στην αποθήκη του Κατ, δεν θα γυρίσουμε ποτέ.
Το σκέφτηκες αυτό;
Εσύ άφησες το μισό σου μυαλό στο χώμα με τα λεφτά μου.
- Είμαστε ασφαλείς! Επιτέλους! - Ποτέ δεν θα είμαστε!
Δεν το καταλαβαίνεις; Ποτέ δεν θα είμαστε.
Ούτε εδώ, ούτε στο Παρίσι.
Στο Τιμπουκτού ίσως, αλλά κι αυτό με πολλή τύχη.
Πάρτε τα λεφτά σας. Πάρτε τα! Πάρτε τα!
Αξίζαμε πολύ περισσότερα.
Τα λέμε απέναντι.
Εσύ; Θα έρθεις μαζί μας;
Ναι, θα έρθω.
Με ακούς, Αμπ; Όπου κι αν είσαι...
Έλα, κάνε μου παρέα. Τραγούδα μαζί μου.
Άδειασε το μυαλό σου απ' όλες αυτές τις ανοησίες.
Έλα να πούμε όποιο να 'ναι.
Το οστό δακτύλου συνδέεται με το οστό του ποδιού...
Το οστό ποδιού συνδέεται με το γόνατο...
Το γόνατο συνδέεται με το μηριαίο οστό...
Το μηριαίο οστό συνδέεται με το ισχίο...
Το ισχίο συνδέεται με την πλάτη...
Αστυνομία; Γιατί αργήσατε τόσο;
Καλά είμαι εγώ, τον φίλο μου τον Αμπ δείτε, τον οδηγό μου.
- Αμπ, τελείωσε! - Είναι μέσα;
Αμπ, είσαι καλά; Όλα τελείωσαν.
- Τελείωσαν! - Είστε καλά;
Τελείωσαν! Θεέ μου!
Δόξα να 'χει ο Θεός...
Ο απαχθείς μεγιστάνας Άλφρεντ Χάινεκεν...
...βρέθηκε σώος μετά από επιχείρηση της αστυνομίας.
Ο Χάινεκεν και ο οδηγός του...
...βρέθηκαν σε μια αποθήκη στα προάστια του Άμστερνταμ.
- Δεν φέρουν τραυματισμούς... - Δεν ξέρω.
Μπορεί από το σημείωμα που αφήσαμε στο φωτοαντιγραφικό.
Μπορεί από το κοτόπουλο "μπανγκ-μπανγκ", ή από...
Κοίτα δεν λέω ότι το έκανε, αλλά ίσως είπε κάτι ο Μπρέικς.
- Τι είπες; - Δεν λέω ότι το έκανε...
Άκουσα τι είπες. Μήπως φταις εσύ; Το σκέφτηκες αυτό;
- Είναι μάλλινες οι κουβέρτες. - Και; Τι έγινε;
Είμαι αλλεργικός. Θα μου κοπεί η ανάσα.
Το υπόσχεσαι;
Σε βαρέθηκα! Άνοιξε ένα λάκκο και μπες!
Ηρεμήστε, ηρεμήστε!
Μπορεί και να τα καταφέρναμε αν έβγαζες λίγο τον σκασμό!
Σταματήστε!
- Βγείτε απ' το αμάξι μου! - Θα σε σκοτώσω!
Έξω απ' το αμάξι μου! Ηρεμήστε. Συνέλθετε!
- Είπα συνέλθετε! - Πάρε τα λεφτά σου.
- Πάρ' τα. - Ηρεμήστε, δεν έχουμε χρόνο.
- Μπες στο αμάξι. - Με τίποτα. Εγώ φεύγω!
- Μπες στο αμάξι. - Άσ' τον να φύγει.
Ούτε την τσάντα του δεν μπορεί να σηκώσει.
Ούτε πέντε χιλιόμετρα δεν θα αντέξεις!
Θα κάνω πολύ περισσότερα! Έλα μαζί μου!
- Τι κάνεις; - Άσ' του το αυτοκίνητο.
Ξέρεις ότι μόνος σου δεν θα τα καταφέρεις. Μπες στο αμάξι.
Αν μείνεις με αυτό το καθίκι, θα πεθάνεις.
...τριήμερες κινητοποιήσεις αν δεν γίνουν δεκτά τα αιτήματα.
Συναισθήματα ανακούφισης στην Ολλανδία...
...καθώς ο κ. Χάινεκεν και ο οδηγός του βρέθηκαν σώοι.
Η αστυνομία τούς εντόπισε σε μια αποθήκη...
με ειδικά διαμορφωμένους χώρους για την ομηρία...
...στα προάστια του Άμστερνταμ.
Οι απαγωγείς συνελήφθησαν.
Πρόκειται για τον Γιαν Μπέλαρντ...
...και τον Μάρτιν Έρκαμπ από το Άμστερνταμ.
Οι Ολλανδικές Αρχές συνεχίζουν τις έρευνες...
...καθώς δεν βρέθηκε όλο το ποσό των λύτρων...
Το βραδάκι. Θα μας συναντήσει το βράδυ.
- Είσαι σίγουρος γι' αυτήν; - Είναι εντάξει.
Ξέρεις κάτι; Λέω να τηλεφωνήσω στη Σόνια.
- Μη μπλέκεις την αδερφή μου. - Δεν θ' αργήσω.
Σοβαρολογώ. Αν μιλήσετε, θα ανακαλύψουν πού είμαστε.
Πρέπει να βεβαιωθώ ότι είναι καλά.
Εντάξει...
Τηλεφώνησέ της. Εγώ φεύγω.
Σοβαρά τώρα. Είσαι μόνος σου.
Εντάξει, πάμε.
- Πώς είναι εκεί που θα πάμε; - Είναι ωραίο μέρος.
Κι ασφαλές. Μόνο αυτό έχει σημασία.
- Άσ' το, έλα 'δώ. - Έρχομαι!
Γεια. Πάω να φτιάξω καφέ.
Τι συμβαίνει;
Το πρωτοσέλιδο δες.
Ο Σπάικ παραδόθηκε.
"Ο Θεός μού είπε να κάψω τα χρήματα."
- Τρελάθηκε. - Ή απλά είναι πολύ έξυπνος.
Θα φάει τουλάχιστον δεκαπέντε χρόνια.
Καλός είναι όμως ο τρόπος που το έπαιξε.
Εσύ θα μπορούσες να το κάνεις;
Εμένα δεν μου μιλάει και τόσο ο Θεός.
Κοίτα πώς είναι. Σαν βλάκας...
Κε Χάινεκεν, έχουν περάσει δύο μήνες απ' το τέλος της ομηρίας.
Κοιτώντας το τότε, τι φοβηθήκατε περισσότερο;
Περισσότερο φοβήθηκα για τον οδηγό μου, τον Αμπ.
Εκείνος υπέφερε περισσότερο. Ξέραμε όμως κι οι δύο...
...ποιοι ήταν οι αναλώσιμοι της υπόθεσης.
Απείλησαν ποτέ να σας σκοτώσουν;
Ειλικρινά νομίζω ότι πίστευαν πώς πρόκειται για μια δουλειά.
Πού πιστεύετε ότι βρίσκονται ο Χολέεντερ κι ο βαν Χάουτ;
Δεν έχει σημασία. Όπως είπε κι ο πυγμάχος Τζο Λούις...
"Μπορείς να τρέξεις, μα δεν μπορείς να κρυφτείς."
Θα τους βρούμε. Ευχαριστώ.
- Θα τηλεφωνήσω στη Σόνια. - Δεν πρέπει να το κάνεις αυτό.
Πρέπει να μάθει ότι είμαι...
Σου είπα ότι δεν μπορείς να το κάνεις αυτό.
Αυτό πώς σου φαίνεται; Είναι τέλειο!
Ε, και τι μ' αυτό;
Έχει μεγάλα παράθυρα που σ' αρέσουν.
Σίγουρα έχει και μεγάλη αυλή για το παιδί.
Αν αγοράζουμε σπίτι...
να πάρουμε και το διπλανό για τον Γουίλεμ...
- ...διαφορετικά δεν θα βλέπω κανέναν σας. - Να το αγοράσει μόνος του.
Δεν προσπαθείς καν να ζήσεις στην πραγματικότητα, έτσι;
- Παρακαλώ; - Εγώ είμαι. Μην κλείσεις.
Άκουσέ με. Θα σου δώσω έναν αριθμό τηλεφώνου...
και πες στη Σόνια να μου τηλεφωνήσει το συντομότερο...
...από κάποιο θάλαμο μακριά από το σπίτι. Κατάλαβες;
- Πού είσαι; - Άκουσέ με, σε παρακαλώ.
Υποσχέσου μου ότι θα το κάνεις. Είναι για το καλό της.
Τι έκανες;
Τι διάολο πήγες κι έκανες;
Μην αρχίζεις. Δεν έχουμε χρόνο...
Τι πήγες κι έκανες; Πού είσαι; Απάντησέ μου, Κορ!
Πού είσαι;
Σόνια, είσαι εκεί; Μ' ακούς;
Εδώ είμαι. Εδώ είμαι, Κορ.
Θεέ μου...
Με ακολουθούν όπου πάω.
Το ξέρω. Ήθελα απλά να ακούσω τη φωνή σου.
Ψωμί αγοράζω και μου παίρνουν τα χρήματα μήπως και είναι...
Θέλω να έρθω εκεί που είσαι.
Σε παρακαλώ.
Πολύ σύντομα...
Άκουσέ με.
Μόλις γεννηθεί το μωρό. Θα έρθω.
Πολύ σύντομα.
- Το υπόσχεσαι; - Το υπόσχομαι.
Άκουσέ με. Πολύ σύντομα...
...θα γίνουμε μια κανονική οικογένεια.
Μια κανονική οικογένεια...
...και θα σου δώσω ό,τι ποθεί η ψυχή σου.
Με πιστεύεις;
- Με πιστεύεις; - Σε πιστεύω...
...αλλά ξέρεις πόσο σοβαρό είναι αυτό που έκανες;
Έχουν συλλάβει όλους όσους ξέρεις...
...έχουν παγιδεύσει όλα τα τηλέφωνα...
- Τι εννοείς όλους; - Τον Άρθουρ...
...τους γονείς μου, όλους τους φίλους μας...
Όλους!
Πρέπει να κλείσω. Σ' αγαπώ. Να προσέχεις.
- Μην κλείνεις! - Σ' αγαπώ!
Νομίζω ότι τα 'κανα θάλασσα.
Νομίζω ότι ξέρουν το τηλέφωνο. Από χθες.
Απλά στο λέω.
Τότε, καλύτερα να μαζέψουμε τα πράγματά μας.
Περίμενε...
Κάτι δεν πάει καλά.
Πολλή ησυχία έχει...
Ψηλά τα χέρια!
Ψηλά τα χέρια, τώρα!
Θα το κάνουμε;
Μπα, λέω να το αφήσουμε.
- Αυτό σημαίνει φυλακή. - Είμαστε ακόμα νέοι.
Τα χρήματα όμως, δεν θα τα βρουν ποτέ.
Βάζεις στοίχημα;
Εννοείται και το ξέρεις.
Ψηλά τα χέρια!
Γονατίστε!
Τα χέρια στο έδαφος!
Ακίνητοι!
ΠΛΗΡΟΦΟΡΙΟΔΟΤΗΣ ΤΗΣ ΑΣΤΥΝΟΜΙΑΣ ΗΤΑΝ ΑΝΩΝΥΜΗ ΠΗΓΗ.
Η ΑΣΤΥΝΟΜΙΑ ΔΕΝ ΑΠΟΚΑΛΥΨΕ ΠΟΤΕ ΤΗΝ ΠΗΓΗ...
...ΟΥΤΕ ΤΟ ΠΕΡΙΕΧΟΜΕΝΟ ΤΗΣ ΠΛΗΡΟΦΟΡΙΑΣ.
Ο ΧΑΪΝΕΚΕΝ, ΜΕΤΑ ΤΗΝ ΑΠΑΓΩΓΗ ΤΟΥ...
...ΙΔΡΥΣΕ ΜΙΑ ΑΠΟ ΤΙΣ ΠΙΟ ΜΕΓΑΛΕΣ ΕΤΑΙΡΕΙΕΣ ΦΥΛΑΞΗΣ.
ΠΕΘΑΝΕ ΤΟ 2003.
Ο ΓΙΑΝ "ΚΑΤ" ΜΠΕΛΑΡΝΤ ΕΞΕΤΙΣΕ ΔΩΔΕΚΑΕΤΗ ΠΟΙΝΗ.
Ο ΜΑΡΤΙΝ "ΜΠΡΕΪΚΣ" ΕΡΚΑΜΠΣ ΕΞΕΤΙΣΕ ΟΚΤΑΕΤΗ ΠΟΙΝΗ.
Ο ΦΡΑΝΣ "ΣΠΑΪΚΣ" ΜΑΓΙΕΡ ΑΠΕΔΡΑΣΕ ΑΠ' ΤΟ ΨΥΧΙΑΤΡΕΙΟ...
...ΚΑΙ ΚΑΤΕΦΥΓΕ ΣΤΗΝ ΠΑΡΑΓΟΥΑΗ.
10 ΧΡΟΝΙΑ ΑΡΓΟΤΕΡΑ ΤΟΝ ΕΝΤΟΠΙΣΕ Ο ΡΕΠΟΡΤΕΡ ΠΕΤΕΡ Ρ. ΝΤΕ ΒΡΙΣ.
ΕΚΔΟΘΗΚΕ ΣΤΗΝ ΟΛΛΑΝΔΙΑ ΓΙΑ ΝΑ ΕΚΤΙΣΕΙ ΤΗΝ ΠΟΙΝΗ ΤΟΥ.
Ο ΚΟΡ ΒΑΝ ΧΑΟΥΤ ΚΑΙ Ο ΓΟΥΙΛΕΜ ΧΟΛΕΕΝΤΕΡ...
...ΚΑΤΑΔΙΚΑΣΤΗΚΑΝ ΣΕ ΕΝΔΕΚΑΕΤΗ ΚΑΘΕΙΡΞΗ.
ΕΠΕΣΤΡΕΨΑΝ ΣΤΟ ΕΓΚΛΗΜΑ...
...ΚΑΙ ΕΓΙΝΑΝ ΟΙ "ΝΟΝΟΙ ΤΗΣ ΟΛΛΑΝΔΙΑΣ".
ΤΟ 2003 Ο ΚΟΡ ΔΟΛΟΦΟΝΗΘΗΚΕ ΑΠΟ ΑΓΝΩΣΤΟ ΔΡΑΣΤΗ.
ΤΑ ΛΥΤΡΑ ΠΟΥ ΔΟΘΗΚΑΝ ΑΠΟΤΕΛΟΥΝ ΩΣ ΣΗΜΕΡΑ ΠΟΣΟ ΡΕΚΟΡ.
ΕΝΑ ΣΗΜΑΝΤΙΚΟ ΜΕΡΟΣ ΤΟΥ ΠΟΣΟΥ ΔΕΝ ΒΡΕΘΗΚΕ ΠΟΤΕ.
ΑΦΟΤΟΥ ΜΟΙΡΑΣΑΝ ΤΑ ΧΡΗΜΑΤΑ...
...ΟΙ ΔΡΑΣΤΕΣ ΔΕΝ ΞΑΝΑΣΥΝΑΝΤΗΘΗΚΑΝ ΠΟΤΕ.
Με δύο τρόπους μπορεί να είναι κανείς πλούσιος.
Ή να έχει πολλά χρήματα ή πολλούς φίλους.
Και τα δύο μαζί, όχι.
Απόδοση Διαλόγων Ειρήνη Κοπέλου
Τεχνική Επεξεργασία Χρήστος Χορευτής
Subrip-Διορθώσεις-Συγχρονισμός ΕΡΓΑΣΤΗΡΙ ΥΠΟΤΙΤΛΩΝ